OpenLLM-France/wikimedia huggingface dataset:
# Enric Miralles

Enric Miralles i Moya (Bartzelona, 1955eko otsailaren 12a - Sant Feliu de Codines, Bartzelona, 2000ko uztailaren 3a) arkitekto kataluniarra izan zen.

## Biografia

Kataluniako Unibertsitate Politeknikoko Arkitektura Goi Eskola Teknikoan jaso zituen arkitektura ikasketak. Ondoren, New Yorkeko Columbia Unibertsitatean jarraitu zituen ikasketak. Jarduera profesionala Albert Viaplana eta Helio Pinhon arkitektoekin hasi zuen, 1983. urtera arte. Aldi berean, arkitektura irakasle aritu zen berak ikasitako bi unibertsitateetan. Orduan bere lehen bulegoa sortu zuen bere lehenengo emaztea izan zen Carme Pinosekin. Garai hartako lanak oihartzun internazionala izan zuen. Bere bigarren emaztearekin, Benedetta Tagliabuerekin, bulegoa berrantolatu zuen eta EMBT izena ezarri zion. Mundu osoko eskakizunak jasotzen zituen.

## Lanak

* Gas Natural eraikuntza (Bartzelona) -- hil ostean amaitua.
* Eskoziako Legebiltzarra (Edinburgo) -- hil ostean amaitua.
* Vigoko Unibertsitateko kampusa (Vigo).
* Utrechteko udaletxea (Utrecht, Herbehereak).
* Gazteentzako Musika Eskola (Hanburgo, Alemania).
* Diagonal Mar parkea (Bartzelona).
* Koloreen parkea (Mollet del Vallès, Bartzelona).
* Sei etxebizitza (Amsterdam, Herbehereak).
* Japoniako Liburutegi Nazionala (Tokio, Japonia)--eraiki gabe.
* Unibertsitate Laborategiak (Dresden, Alemania)--eraiki gabe.
* Gizarte Etxea (Balenyá, Bartzelona).
* Kiroldegia (Leipzig, Alemania)--eraiki gabe.
* Arkitektura eskola (Venezia, Italia) -- eraiki gabe.
* Ontzirategia (Tesalonika, Grezia)--eraiki gabe.
* Hilerria (Igualada, Bartzelona).
* Gimnastika Erritimoko Zentro Nazionala (Alacant).
* Heaven pabilioia Tateyama museoan (Tateyama, Japonia).
* La Llauna Institutua (Badalona, Bartzelona).
* Barnetegia (Morella, Espainia).
* Kiroldegia (Huesca, Espainia).
* Meditazio pabilioia (Unazuki, Japonia).
* Círculo de Lectores elkartearen gizarte egoitza (Madril).

## Erreferentziak

* ↑ (Gaztelaniaz)Enric Mirallesen biografia

## Kanpo estekak

* EMBT arkitektoen webgunea
* Datuak: Q723669
* Multimedia: Enric Miralles / Q723669
# Uribe Kosta

Uribe Kosta Bizkaiko iparraldean dagoen eskualdea da. Handiagoa den Uribe eskualdearen azpieskualdetzat jo ohi da. Tradizionalki Uribe Kostak Leioatik iparraldera eta Bilboko itsasadarretik ekialdera zeuden herriak hartzen zituen.

## Udalerriak

Gaur egun, bederatzi udalerri barne hartzen ditu:
* Barrika
* Berango
* Getxo
* Gorliz
* Leioa
* Lemoiz
* Plentzia
* Sopela (Herriburua)
* Urduliz
Administraziorako, Uribe kostako zenbait udalerrik Uribe Kostako Mankomunitatea sortu zuten. Hala ere, eskualdeko udalerri guztiak ez daude mankomunitate horren barruan. Hauek dira mankomunitatea osatzen duten udalerriak:
* Barrika
* Berango
* Gorliz
* Lemoiz
* Plentzia
* Sopela (Herriburua)
* Urduliz

## Garraioak

Bilborekin ondo konektatuta dagoen eskualdea da. Metroak Bilbotik eta Ezkerraldetik 20 minuturo egiten du Plentzia arteko bidaia eta geltokiak ditu, Berango, Leioa, Getxo, Plentzia, Sopela eta Urdulizen.

## Eskualdeko euskarazko hedabideak

* UK aldizkaria
* ukberri.net aldizkari elektronikoa
* Hiruka Hiruka komunikabidea: paperezko aldizkaria eta digitala (hiruka.eus)

## Ikus, gainera

* Uribe
* Uribe Kostako Mankomunitatea

## Erreferentziak

* ↑ Euskaltzaindiko izendegia

## Kanpo estekak

* Hiruka.eus Uribe Kostako komunikabidea
* ukaldizkaria.biz "UK" Uribe Kostako aldizkaria
* ukberri.net Uribe Kosta eta Erandioko agerkari digitala
* Uribe Google Maps-en
* (Ingelesez) (Gaztelaniaz) Uribe web gunea
* Datuak: Q3552303
# Hama Amadou

Hama Amadou (Youry, 1950 – Niamei, 2024ko urriaren 23a) nigertar politikaria izan zen. Nigerko lehen ministroa izan zen 1995etik 1996ra eta 2000tik 2007ra.
Seyni Kountchéren erregimenean irrati-telebista publikoaren zuzendaria eta kabineteburua izan zen eta Ali Saibouk Informazio ministro izendatu zuen. 1991tik 2001era Gizartearen Garapenerako Mugimendu Nazionala alderdiko idazkari nagusia izan zen, eta 2001etik 2009ra lehendakaria.
1993an diputatu hautatu zuten, eta 1995etik 1996ra lehen ministro izan zen. Bere agintaldian maiz izan zituen gatazkak Mahamane Ousmane presidentearekin. 1996ko urtarrilean kolpe militar baten ondorioz kargutik kendu zuten, eta bi urte eman zituen espetxean.
1999an diputatu hautatu zuten berriro, eta 2000ko urtarrilean lehen ministro izendatu zuten. 2007ko maiatzean, konfidantza mozio bat galdu zuen ustelkeria egotzita, eta denbora bat eman zuen kartzelan.
Mahamadou Issoufou presidentearen aurkari nagusia izan zen. Haurtxo trafikoa leporatu zioten eta Frantzian erbesteratu zen. 2016ko eta 2020ko hauteskundeetan hautagai izan zen, eta behin betiko itzuli zen Nigerrera, 2023ko estatu kolpearen ostean.
* Datuak: Q544141
* Multimedia: Hama Amadou / Q544141
# Amicie Lebaudy

Amicie Lebaudy, jaiotzez Marguerite Amicie Piou, (Lyon, 1847ko uztailaren 27a – Paris, 1917ko maiatzaren 3a) frantziar idazle eta filantropoa izan zen.

## Bizitza

Amicie Piou Lyonen jaio zen bretainiar jatorriko familian. Ama Angèle Thérèse Palmyre Ledall de Kéréon zuen, aita, berriz, Constance Piou, Lyongo Apelazio Auzitegiko prokuradore nagusia. Tolosa Okzitanian hazi zen, non bere aita Apelazio Auzitegiko lehen presidentea izan zen. 1864an, 17 urte zituela, 35 urteko Jules Lebaudyrekin ezkondu zen, Lebaudy azukre-findegiaren oinordekoarekin.
Senar-emazteak Parisen bizi ziren, bizitza sozial aktiboa emanez. Zirkulu erregezale eta katolikoetako finantzarioak eta industrialak maiz bisitatu zituzten. Jules Lebaudyren aberastasuna handitu egiten zen.
1882an, Union Générale banku katolikoak porrot egin zuen, neurri batean Jules Lebaudyren manipulazioek eraginda. Porrot honek berrogeita hamar milioi liberako ekarpena egin zuen bere kapitalean. Amicie Lebaudyk senarraren etxea utzi zuen eta Bougivalen kokatu zen. 1888an, Saint-Cloudeko hiru gelako apartamentu batera joan zen bizitzera. Omnibusez bidaiatzen zuen eta ez zuen zerbitzaririk.
1892ko maiatzaren 30ean Jules Lebaudy hil zen, eta alargunak bere diruaren erdia jaso zuen. Diru hori gizarte lanetara bideratzea erabaki zuen: ikerketa medikora, etxebizitza sozialetara eta baita errepublikaren aurkako mugimendura ere.
1904az geroztik, Amicie Lebaudyk Groupe des Maisons Ouvrières funtzionamendurako beharrezkoak ziren diru kopuruak Eugène Hatton zuzendaritzako kideari entregatu zizkion hilero. 1906an, Groupe des Maisons Ouvrières onura publikoko erakunde gisa aitortu zuten. Amicie Lebaudy hil zenean, fundazioak Madame Jules Lebaudy izena hartu zuen, eta orduan Fondation Amicie Lebaudy.
Jean-Baptiste Charcoten espedizioa, Gatineauko San Alexandro kolegio apostolikoa, Plaisance auzoko amaetxea eta Kéréongo itsasargiaren eraikuntza ere finantzatu zituen.
Idazlanak agritaratzeko, Guillaume Dall izengoitia erabili zuen. Jansenismoaren gaia landu zuen.

## Lanak

* La mère Angélique, abbesse de Port-Royal, d'après sa correspondance (1893)
* L'Éducation de la démocratie, à propos d'un livre récent (1898)
* Les Bêtes vues d'un ballon captif (1899)
* France 1900. Nos humbles braves gens (1900)
* Le Durbar de Delhi (1903)
* Merry Christmas, conte de Noël (1904)

## Erreferentziak

* ↑ (Frantsesez) «Marguerite Amicie Piou Lebaudy» Archives de Paris 755 (Noiz kontsultatua: 2024-10-22).
* 1 2 3 4 5 (Frantsesez) «Amicie Lebaudy. 1 : La mystérieuse Mme Ledall» Paris myope 2013-10-18 (Noiz kontsultatua: 2024-10-22).
* 1 2 (Frantsesez) Ouimet, Raymond. «Amicie Piou Lebaudy, femme de cœur» Le Droit 2021-04-16 (Noiz kontsultatua: 2024-10-22).
* ↑ (Frantsesez) «Historique» Fondation Amicie Lebaudy (Noiz kontsultatua: 2024-10-22).
* ↑ (Frantsesez) «Portrait de femme qui a marqué Paris : Amicie Lebaudy» Vivre Paris 2022-02-09 (Noiz kontsultatua: 2024-10-22).

## Kanpo estekak

* Datuak: Q67202410
* Multimedia: Amicie Lebaudy / Q67202410
# Brita Bjørgum

Brita Josefsdotter Bjørgum (Voss, 1858ko martxoaren 11 – ibidem, 1906ko urtarrilaren 16a) norvegiar idazle, irakasle eta feminista izan zen. Nynorskez idatzi zuen Norvegiako lehen idazle feministetako bat izan zen.

## Bizitza

Josef Tollefson eta Brita Larsdotter nekazarien alaba eta Nils Bjørgum margolariaren arreba, Brita Bjørgum Vossen jaio zen 1858ko martxoaren 11n. Ez zen inoiz ezkondu.
1879an, irakasle titulua lortu zuen Sunnhordlandeko Ølveko ​​eskola pedagogikoan. Vossen lan egin zuen ordezko irakasle gisa.
Poemak eta ipuin laburrak idatzi zituen Unge Skud/Unglyden eta Den 17de Mai bezalako aldizkarietarako, askotan Brita mononimoa erabiliz. Azken aldizkari horretan ipuin luzeago bat argitaratu zuen, 1895ean liburu moduan kaleratu zena Kari Lidi izenburuarekin. Emakume batek nynorskez idatzitako lehen idazlan luzea izan omen zen.
Noregs Ungdomslag gazte mugimenduko kide aktiboa izan zen. Emakumeen eskubideen alde borrokatu zen, besteak beste emakumeen sufragioaren eta emakumeen erretzeko eskubidearen alde. Norvegian errepublika ezartzearen aldekoa zen. Nynorskezko idazle aitzindaritzat hartzen da.
Bere lan politikoa izan arren, kristaua zen eta tradizioak sustatzen zituen. Bunad jantzi tradizionala interesatzen zitzaionez, patroi zaharren eta josteko tekniken bila zebilen. 1892an Vosseko umezurztegia finantzatu zuen.
Bjørgum 1906ko urtarrilaren 16an hil zen Vossen, 47 urte zituela.

## Erreferentziak

* 1 2 3 4 5 (Norvegieraz [bokmål]) Klungsøyr, Anne Berit. «Brita Bjørgum» Store Norske Leksikon 2023-04-21 (Noiz kontsultatua: 2024-10-24).
* ↑ (Norvegieraz (Nynorsk)) Stegane, Idar. (1987). Det nynorske skriftlivet : nynorsk heimstaddikting og den litterære institusjon. Oslo: Samlaget, 205 or. ISBN 8252126324. (Noiz kontsultatua: 2024-10-24).
* ↑ (Norvegieraz (Nynorsk)) Grepstad, Ottar. (1998). Nynorsk faktabok 1998. Oslo: Nynorsk forum, 333 or. ISBN 8291939004. (Noiz kontsultatua: 2024-10-24).
* ↑ (Norvegieraz [bokmål]) «Vigslefesten paa Yoss barneheim» Bondebladet (Bergen): 3. 1919-10-14 (Noiz kontsultatua: 2024-10-24).

## Kanpo estekak

* Datuak: Q81370330
# Božena Benešová

Božena Benešová (Napajedla, 1873ko azaroaren 30a - Praga, 1936ko apirilaren 8a) Txekoslovakiako eleberrigilea izan zen. Svobodova-k eta Svtlá-k bultzatu zuten idaztera. Idazkietako estilo zehatz eta analisi sakonagatik da ezaguna. Hainbat lanekin eman zen ezagutzera: Irabazi gabeko garaipenak (1910); Sagutxoak (1916); Gaztaro ankerra (1917). Lan horietan emakumezko engainatuak, iseka jaso dutenak, eta beren bizitzari zentzua eman nahi diotenak dira protagonista. Halaxe gertatzen da baita Gizon bat (1920) eta Neska gazte isilak (1922) eleberrietan.
Lehenengo Mundu Gerraren inguruan, gerra aurretik gerra ostera gizartearen baliabideetan izan zen aldakuntzaz hiru liburu idatzi zituen: Zirrara (1928), Lurpeko garrak (1929), eta Ostarku tragikoa (1933). Haurren munduaz ere idatzi zituen zenbait eleberri eta kontakizun; besteak beste, Gazteak (1927).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q431143
* Multimedia: Božena Benešová / Q431143
# Paulina Arana Goiri

Paulina Arana Goiri (Abando —gaur egun Bilbo—, 1859ko ekainaren 22an bataiatua – Bilbo, 1921) Sabin eta Luis Arana Goiri anai eta eusko abertzaletasunaren sortzaileen arreba izan zen.
Santiago Arana bizkaitar ontzigilea eta Paskuala Goiriren alaba. Arana Goiri familiako burua karlismo zalea izan zen, aldiz, Sabin eta Luis anaiek hasiera batean Bizkaiaren eguneroko politikan, eta epe laburrean gainontzeko Euskal Herri osoan sekulako eragin eta oihartzuna izan zuen mugimendu politiko eta kulturalaren sortzaileak izan ziren. Paulina Aranak bi anaien politika ibilbidearen hastapenaren inguruko gertakarien kronikari lanak burutu zituen, oraindik argitzeke dauden «Memorias» (Oroimenak) idazkietan azaldu zituelarik.
Zeferino Jemeinek bere «Biografía de Arana-Goiri'tar Sabin» liburuan Oroimen horien zati batzuk besterik ez zituen argitaratu. Liburu horretako 175, 176, 189, 197, 201, 208, 209, 210, 216, 217, 279, 292, 294 eta 295 orrialdeetan oroimen horien parrafo osoak hitzez-hitz agertzen dira. Oroimen hauen argitalpen oso batek Euskal Herriko historiaren XIX. mendearen bigarren erdialdeko eta XX. mendearen lehenbiziko urteetako giro nahasia ulertarazten lagunduko lukete.
1921an Bilbon hil zen.

## Erreferentziak

* ↑ (Gaztelaniaz) «Paulina Acasia Dolores Tibursia, Arana, Goyri» Archivo Histórico Eclesiástico de Bizkaia (Noiz kontsultatua: 2024-10-24).

## Kanpo estekak

* Paulina Arana Goiriren biografia laburra. Auñamendi Entziklopedia (Gaztelaniaz)
* Datuak: Q20492506
# Élodie Petit

Élodie Petit, alias Gorge Bataille (Frantzia, 1985), frantziar queer performerra eta poeta da.

## Biografia

Élodie Petit Lyongo Arte Ederren Eskolan trebatu zen, baita hedabide alternatibo eta militanteetan ere. Han, Marguerin Le Louvier ezagutu zuen, eta harekin queer eta punk fanzineak idatzi ditu 2010etik, edizio zalantzagarrien izenpean. 2021ean, Rotolux Pressek bere idatzien antologia bat atera zuen. Azal arrosako liburuak arrakasta izan zuen, eta behin baino gehiagotan berrinprimatu zen.
Marie Millonekin, Ton odeur (zure usaina) perfomer bikotea osatu zuen. 2020an, Rose Hérésie performancea eskaini zuten.
Rébecca Chaillon, Camille Cornu, Wendy Delorme, Claire Finch eta Etaïnn Zwer artistekin, RER Q kolektiboan parte hartu zuen.
2019an, Fiévreuse plébéienne argitaratu zuen, zeinetan sexualitateaz diharduen, genero bereizketa urratuz eta arauak eta rolak zalantzan jarriz. Liburua 2022ko edizio berri batean agertu zen, Bye Bye Binaryk proposatutako tipografia ez-bitarra erabiltzen duena. Hizkuntza feminizatua darabil: 'le sexe' 'la sexe' bihurtzen da; 'l'amour' 'l'amoure'. Liburuaren erdian, Elodie Petitek Manifeste de la langue bâtarde idatzi zuen. Bere idazkerak botere eta dominazio patriarkalaren egiturei hazkura egin eta irauli zituen.

## Argitalpenak

* Fiévreuse plébéienne, Fontenay-sous-Bois, Rotulex Press, 2019, 64 or. (ISBN 979-10-96398-04-1)
* Élodie Petit & Marguerin le Louvier, Anthologie Douteuses : 2010-2020, Fontenay-sous-Bois, Rotolux press, 2021, 318 or. (ISBN 979-10-96398-06-5)
* Fiévreuse plébéienne, Rennes, Éditions du Commun, 2022, 109 or. (ISBN 979-10-95630-51-7)

## Erreferentziak

* ↑ Gorge. mai 2023.
* ↑ Niedergang, Pierre. (2021-04-19). Élodie Petit et Marguerin Le Louvier : L’art queer des Douteuses (Anthologie Douteuses). .
* 1 2 3 Élodie Petit, auteure fiévreuse et poète engagée. 4 octobre 2022.
* ↑ corporelle, Maison populaire Association d'éducation populairepour l'expression; scientifique. (janvier 2020). Émois émos. .
* ↑ RER Q. .
* ↑ Niedergang, Pierre. (2019-10-22). Elodie Petit : « Que chacune rie à outrance et que les trous du cul soient dilatés » (Fiévreuse plébéienne). .
* ↑ Romain Frezzato. (13 juin 2022). «(Note de lecture) Elodie Petit, Fiévreuse plébéienne» Pezibao.
* ↑ Lecaplain, Guillaume. (9 mai 2022). Lundi poésie: Elodie Petit, «l’envie dingue de tout doigter». .
* ↑ Viguier, Marie. (2022-06-01). « Fiévreuse Plébéienne » - Langue à langue - Maze.fr. .

## Kanpo estekak

* Datuak: Q118496709
* Multimedia: Élodie Petit / Q118496709
# Pobednik

Pobednik, serbieraz: Победник, "Garaipena", Serbiako Belgrad hiriburuan dagoen monumentu bat da. Belgradeko gotorlekuan dago.
Serbiak Balkanetako Gerretan eta Lehen Mundu Gerran Otomandar Inperioa eta Austriar-Hungariar Inperioaren aurkako garaipenaren omenezko monumentua da.
1928ko urriaren 7an insuguratu zen eta Ivan Meštrović eskultoreak egin zuen. 14 metroko altuera du.
# Imanol Agirre (pilotaria)

    Artikulu hau pilotariari buruzkoa da; idazlea gaitzat duena beste hau da: «Imanol Agirre (idazlea)»
Imanol Agirre Gartzia, pilota arloan Agirre deituraz ezaguna (Arteaga, Bizkaia, 1974ko urriaren 24a) esku huskako pilotari profesional ohia da. Txikitan Santutxuko Karmelo ikastolan hasi zen pilotan. Aurrelari jokatzen zuen, Asegarce enpresarekin. Estatistika ofizialen arabera, 1,76 m luze da, eta 77 kg pisatzen zuen. Profesionaletako estreinako partida 1995eko urtarrilaren 21ean jokatu zuen Lemoan; azkena, berriz, 2009ko abenduaren 31n, Zeanuriko pilotalekuan.

## Kirol lorpenak

Aurrelari bizkaitarrak honako tituluak dauzka:
* Profesionaletan 1995ko 2. mailako binakako txapela
* Afizionatu mailan Frantzian 1994an egin zen Mundialeko Eskuz Banakako Txapelduna.

## Erreferentziak

* ↑ (Gaztelaniaz) Romero, Manuel. (2007-07-11). «"El bilbaíno que va a Pozas es diferente del que va al Casco Viejo"» 20minutos.es - Últimas Noticias (Noiz kontsultatua: 2018-01-28).
* ↑ (Gaztelaniaz) Lezeta, Joseba. (2008-04-05). Veintidós mano a mano avalan a Imanol Agirre. diariovasco.com. Diario Vasco (Noiz kontsultatua: 2018-01-28).
* ↑ Pelota, Asegarce. IMANOL AGIRRE RENUEVA POR UN AÑO CON ASEGARCE. (Noiz kontsultatua: 2018-01-28).
* ↑ (Gaztelaniaz) Carlos ZULUAGA: «Imanol Agirre se despide de Asegarce en Zeanuri», Manista.com, 2009-12-31.
* ↑ (Gaztelaniaz) «Cuatro bajas en el cuadro: Asegarce da la baja a Agirre y Aspe a Lasa III, Del Rey y, los próximos días, a Galarza V, además de fichar a Larrinaga», Diario de Navarra, 2010-01-05.
* 1 2 Cuevas, Unai; Azkona, Iñigo. (2001). «Imanol Agirre» Berton 32.
* ↑ Pelota, Asegarce. AGIRREK EZ DU ASEGARCEN JARRAITUKO. (Noiz kontsultatua: 2018-01-28).

## Kanpo estekak

* Imanol Agirreren fitxa Asegarceren webgunean.
* Datuak: Q12259545
# Izarra Urdalleta Iraola

Izarra Urdalleta Iraola (Errezil, Gipuzkoa, 1975eko urriaren 24a) politikaria da. 2023ko ekainaren 17an Segura udalerriko alkate bilakatu zen, bigarren aldiz, 2023ko maiatzaren 28ko udal hauteskundeetan Euskal Herria Bildu koalizioaren hautagaitza gailentzearen ondorioz.

## Biografia

Zuzenbidean lizentziaduna da Izarra eta Segurako Ardixarra etxea turismo bulegoko langilea. Herrigintzan aritua, guraso elkartean eta beste zenbait arlotan.

### Politikari ibilbidea

2019an Izarra Urdalleta Iraola aurkeztu zuen Segurako EH Bilduk maiatzaren 26ko udal hauteskundeetan alkate kargurako. Aurretiaz Segurako etxe guztietara galdetegia bidali zuten aurreko 4 urteetako balorazioa eskatzeko, hurrengo agintaldirako proposamenak jasotzeko eta alkategaien eta zinegotzigaien izen proposamenak egiteko. Guztira 100 inkesta jaso zituzten 17 izen proposatu zituzten alkategai izateko, horien artean Izarra.
2019ko udal hauteskundeetan Seguran, hiru hautagaitzetan emakumezkoak izen zen alkategaia: EH Bilduko Izarra Urdalleta Iraola, EAJko Karmele Arruabarrena Esnaola eta PSE-EEko Susana Corcuera Leunda. EH Bilduk 427 boto eskuratu zituen, EAJk 399 eta PSE-EEk 5. Honenbestez, Izarra Urdalleta Iraolak eskuratu zuen alkate kargua.
2023ko udal hauteskundeetara bigarrenez aurkeztu zen Izarra Urdalleta Segurako alkatetzara. Lanean jarraitzeko «gogoz eta ilusioz» zegoela adierazi zuen eta gizarte moduan zeuden erronkei aurre egiteko lanean jarraituko zuela gehitu zuen. «Bihotzarekin lan egiten jarraituko dugu», azpimarratu zuen.
2023ko maiatzaren 28an EH Bilduk gehiengo osoa lortu zuen Seguran. 9 zinegotzitatik 6 hain zuen, beraz, Izarra Urdalletak jarraituko du alkatetzan, ekainaren 17ko bilkuran EAJren 3 bozkak ere Izarra Urdalletarentzat izan ziren, eta hala, aho batez erabakita izango da alkate.

## Erreferentziak

* ↑ «Hego Euskal Herriko alkatetzen mapa, herriz herri eta alderdiz alderdi» EITB 2023-06-18 (Noiz kontsultatua: 2023-07-19).
* ↑ Agirre, Loinaz. (2019-05-11). «Segurako EH Bilduk hautagaitza taldea aurkeztu du Izarra Urdalleta buru dela» Goierriko Hitza (Noiz kontsultatua: 2023-07-19).
* ↑ Agirre, Loinaz. (2019-02-05). «Izarra Urdalleta da Segurako EH Bilduren alkategaia» Goierriko Hitza (Noiz kontsultatua: 2023-07-19).
* ↑ «Izarra Urdalleta izango da Segurako EH Bilduren alkategai berria» bideoak.infosare.eus (Noiz kontsultatua: 2023-07-19).
* ↑ adibide. (2019-05-16). «Emakumezkoa alkate» Goierriko Hitza (Noiz kontsultatua: 2023-07-19).
* ↑ Agirre, Loinaz. (2019-05-26). «EH Bilduk izango du alkatetza Seguran, hirugarrenez jarraian» Goierriko Hitza (Noiz kontsultatua: 2023-07-19).
* ↑ Zarandona, Josune. (2023-05-23). ««Pertsona ardatz hartuta, herritar guztion bizitzak hobetzeko lan egingo dugu»» Goierriko Hitza (Noiz kontsultatua: 2023-07-19).
* ↑ Laida, Goiburu(e)ko. (2023-06-17). «Goierriko 22 udaletako udalbatzak osatu eta alkateak izendatu dituzte» Goierriko Hitza (Noiz kontsultatua: 2023-07-19).

## Kanpo estekak

* Izarra Urdalleta Segura Irratian
* Elkarrizketa; Bando, bando 2022.03.04
* Datuak: Q120739118
# Maria del Carmen Goñi

Maria del Carmen Goñi (Iruñea, 1930eko urriaren 24a - ) nafar aktore eta telebista aurkezlea da. Irratian hasi bazen ere, telebistagatik da ezaguna. Bikoizketa arloan ere egin du lan.

## Lan hautatuak

* Cuéntame (2006)
* ¿Cómo están ustedes? (2006)
* La cometa blanca (1981)
* El libro gordo de Petete (1981)
* Canciones del desván (1975)
* Los Chiripitifláuticos (1966)
* Antena infantil (1965)
* Luciano (1965)
* A media voz (1964)
* Boliche y Chapinete(1964)
* Datuak: Q9030237
# Ane Mintegi

Ane Mintegi del Olmo (Idiazabal, 2003ko urriaren 24a) tenis jokalaria da. 2021. urtean Wimbledongo txapelketa irabazi zuen gazte mailan.

## Ibilbidea

Antonio Sarasola entrenatzailearen eskutik hasi zen tenis munduan, eta ondoren Alberto Berasategirekin jarraitu zuen Valldoreix-en entrenatzen. Estatu mailako tenis promesa handienetako bat da.
2019tik aurrera Grand Slama osatzen duten lau txapelketa handietan hartu du parte, gazte mailan, hala bakarka nola binaka. 2019an eta 2021ean Roland Garrosen hirugarren itzulia jokatzera iritsi zen eta 2021. urtean gazte mailako Wimbledongo txapelketa irabazi zuen, finalean Nastasja Schunk alemaniarra 2–6, 6–4, 6–1 emaitzaz garaituta.

## Txapelketak
### 2013

* Finalista TTK S10 Master Nazionalal
* Finalista TTK S10 Alikante
* Txapelduna TTK S10 Bilbo
* Txapelduna TTK S10 Madril Sek
* Txapelduna TTK S10 Zaragoza

### 2014

* Txapelduna TTK S12 Bilbo

### 2015

* Txapelduna Rafa Nadal S12 Zaragoza
* Txapelduna Euskadi S12
* Txapelduna Rafa Nadal S12 Valldoreix
* Txapelduna TTK S12 Zaragoza
* Txapelduna Rafa Nadal S12 Bartzelona

### 2018

* Txapelduna Cairo S18 (EGY)
* Txapelduna Jug Open S18 (MKD)
* Txapelduna Skopje S18 (MKD)
* Finalista binakakoak Skopje S18 (MKD) (c S Costache)

### 2019

* Finalista binakakoak Tunis S18 (TUN) (c L Llinares)
* Txapelduna Porto Alegre S18 (BRA)

### 2021

* Txapelduna Wimbledon

## Erreferentziak

* ↑ «Blog Murciego: Ane Mintegi, la tenista que ‘dibujó’ su propia historia» Eurosport Espana 2020-02-14 (Noiz kontsultatua: 2020-04-02).
* ↑ SL, TAI GABE DIGITALA. (2021-07-11). «Ane Mintegik Wimbledon irabazi du junior mailan, Schunk alemaniarra mendean hartuta» naiz: (Noiz kontsultatua: 2021-07-11).
* ↑ (Gaztelaniaz) Laguardia, Isabel. «Palmarés de Anne Mintegi» TeniSpain.com (Noiz kontsultatua: 2020-04-02).

## Kanpo estekak

* Ane Mintegi: Berriro tenislari Berria, 2023.10.24
* Ane Mintegi: Mujeres pioneras. Aún nos queda un largo camino por delante. Correo 2024.03.08
* Datuak: Q89288719
# Maren Nyland Aardahl

Maren Nyland Aardahl (1994ko martxoaren 2a) eskubaloiko jokalari norvegiarra da Odense Håndbold eta Norvegiako talde nazionalaean jokatzen duena. 2024ko Udako Olinpiar Jokoetan urrezko domina lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | Emakumezkoa |
| Munduko Txapelketak ||||
| Urtea | Lekua | Domina | Proba |
| 2021 | Espainia | 01 ! | Emakumezkoa |
| 2023 | Danimarka / Norvegia / Suedia | 02 ! | Emakumezkoa |
| Europako Txapelketak ||||
| Urtea | Lekua | Domina | Proba |
| 2022 | Eslovenia / Ipar Mazedonia / Montenegro | 01 ! | Emakumezkoa |

## Erreferentziak

* ↑ Maren Nyland Aardahl Profile. European Handball Federation.
* ↑ Txantiloi:Norwegian Profiler. Norwegian Handball Federation.